প্রেস বিজ্ঞপ্তি ॥ বাংলাদেশ খেলাফত মজলিসের সিনিয়র নায়েবে আমির শায়খুল হাদীস আল্লামা নিজাম উদ্দীন (রাহ:)এর স্মরনে বাংলাদেশ খেলাফত মজলিস লন্ডন মহানগরীর উদ্যোগে আলোচনা সভা ও দোয়া মাহফিল যুক্তরাজ্যস্থ কার্যালয় খিদমাহ একাডেমিতে ৪ জানুয়ারী অনুষ্ঠিত হয়। সংগঠনের লন্ডন মহানগর শাখার সভাপতি মাওলানা শাহনূর মিয়ার সভাপতিত্বে ও সাধারন সম্পাদক মাওলানা মুসলেহ উদ্দীনের পরিচালনায় অনুষ্ঠিত আলোচনা সভা ও দোয়া মাহফিলে প্রধান অতিথির বক্তব্য রাখেন বাংলাদেশ খেলাফত মজলিস যুক্তরাজ্য শাখার উপদেষ্টা আল্লামা আব্দুর রহমান। বিশেষ অতিথির বক্তব্য রাখেন শায়েখ আল্লামা আসগর হোসাইন, বাংলাদেশ খেলাফত মজলিস যুক্তরাজ্যে শাখার সভাপতি প্রিন্সিপাল মাওলানা রেজাউল হক, সাবেক সভাপতি মাওলানা ফরিদ আহমদ খান, সাবেক সভাপতি মাওলানা গোলাম কিবরিয়া, যুক্তরাজ্য শাখার সাধারন সম্পাদক মাওলানা ফয়েজ আহমদ, সাংবাদিক আবু সুফিয়ান চৌধুরী। ...